kardosdrur/scandi-wiki huggingface dataset:
Adobe Creative Suite

Adobe Creative Suite er en programpakke fra Adobe Systems, der blev udgivet i sin sjette version i 2012. Programpakken kan som helhed bruges til udvikling og redigering af design, grafik, web og video. Den indeholder blandt andet:
 Adobe Photoshop
 Adobe Illustrator
 Adobe Flash
 Adobe Dreamweaver
 Adobe InDesign
 Adobe Premiere Pro
 og Adobe After Effects

Software fra Adobe Systems
Grafik-relaterede programmer til OS X
Grafik-relaterede programmer til Windows
Multimedieprogrammer til OS X
Multimedieprogrammer til Windows
Elvir Laković Laka

Elvir Laković også kendt som Laka (født 15. marts 1969) er en bosnisk rocksanger. Han blev født i Goražde, Bosnien-Hercegovina.

Laka startede sin karierre ved at spille bosnisk folkemusik på caféer, og indspillede sin første sang, "Malo sam se razočar'o", i 1998. Sangen blev en stor succes og gjorde ham kendt i hele landet.

I 2003 fik hans sang "Ja sam mor'o" Bosnia Davorin prisen for bedste rocksang.

I 2004 flyttede han til New York City for at starte et band, men da dette ikke kunne lade sig gøre flyttede han hjem til Bosnien-Hercegovina, og udgav sit første album Zec i 2007.

I 2008 blev han udvalgt af det bosniske tv-selskab til at repræsentere Bosnien-Hercegovina i Eurovision Song Contest.

Eksterne henvisninger 

Sangere fra Bosnien-Hercegovina
Rockmusikere
Bosnien-Hercegovinas Eurovision Song Contest-deltagere
Deltagere ved Eurovision Song Contest 2008
Geta Burlacu

Geta Burlacu (født Georgeta Povorozniuc 22. juli 1974) er en moldavisk jazzsangerinde.

Geta Burlacu synger i Univox Vocal Band, Acid Grape og projekt Right Horns. I 2006 deltog hun i det moldaviske Melodi Grand Prix, men nåede ikke videre fra første runde. I 2008 deltog hun igen og vandt. Hun repræsenterede Moldova i Eurovision Song Contest 2008 med sangen "A Century of Love", men gik ikke videre til finalen.

Eksterne henvisninger 

Deltagere ved Eurovision Song Contest 2008
Moldovas Eurovision Song Contest-deltagere
Sangere fra Moldova
Göteborgs Stift

Göteborgs stift er et stift i Svenska kyrkan i Sverige.

Geografisk omfatter stiftet de gamle landskaper Bohuslän og Halland samt de sydlige og vestlige dele af Västergötland. Stiftet strækker sig fra Laholm i syd til Strömstad i nord, og er inddelt i 18 provstier. Stiftsby er Göteborg. Siden 1. januar 2006 har antallet af sogne været mindsket med 35 til 244 ved sammenlægning af allerede samarbejdende mindre sogne.

Biskop siden 2011 er Per Eckerdal.

Ekstern henvisning 

 Svenska kyrkan: Göteborgs stift

Stifter i Svenska kyrkan
Stift
Härnösands Stift

Härnösands stift er et stift i Svenska kyrkan i Sverige, der blev udskilt fra Uppsala Ærkestift da Johannes Canuti Lenaeus tiltrådte som ærkebiskop i 1647. Stiftet bestod da af området fra Medelpad det det nordligste Norrland. 

I 1904 blev stiftet delt ved dannelsen af Luleå Stift. Härnösands stift omfatter Jämtlands län og Västernorrlands län, og består i dag af 10 provstier opdelt i 113 sogne.

Biskop siden 2001 er Tony Guldbrandzén.

Ekstern henvisning 

 Svenska kyrkan: Härnösands stift

Stifter i Svenska kyrkan
Jämtlands län
Västernorrlands läns geografi
Karlstads Stift

Karlstads stift er et stift i Svenska kyrkan i Sverige med Karlstad som biskopsæde.

Karlstads Stift omfatter dele af det gamle landskap Värmland bortset fra Södra Råda församling, dels landskapet Dalsland bortset fra Valbo-Ryrs församling. Karlskoga kommune i Örebro län i landskapet Värmland indgår altså i stiftet. Desuden indgår i stiftet Nysunds församling i Närke i Degerfors kommune, som ligger syd for Karlskoga. Det øvrige Närke hører til Strängnäs Stift.

Stiftet dannedes i 1646, da man flyttede den i 1580 oprettede superintendentur i Mariestad til Karlstad. I 1772 fik Karlstads Stift sin første biskop (i stedet for superintendent).

I 1693 fik stiftet stort set sit nuværende område, da det nordlige Bohuslän efter en kort periode i stiftet (efter at lenet var blevet svensk i 1658) blev overført til Göteborgs Stift.

Siden er der kun sket mindre forandringer. Den 1. januar 1968 blev Valbo Ryrs församling overført til Foss pastorat i Göteborgs Stift, og den 1. januar 1974 blev Södra Råda församling optaget i Amnehärads pastorat i Skara Stift.

Biskop siden 2002 er Esbjörn Hagberg.

Eksterne henvisninger 

 Svenska kyrkan: Karlstads stift

Stifter i Svenska kyrkan
Värmland
Dalsland
Linköpings Stift

Linköpings Stift er et stift i Svenska kyrkan i Sverige med Linköping som stiftsby. Det omfatter Östergötlands län, den nordøstlige del af Jönköpings län og den nordlige del af Kalmar län.

Stiftet omfattar 9 provstier opdelt i 176 sogne med i alt 443.000 medlemmer. Stiftets største sogn er Motala.

Biskop siden 2011 er Martin Modéus.

Eksterne henvisninger 

 Linköpings stifts hjemmeside

Stifter i Svenska kyrkan
Östergötland
Luleå Stift

Luleå Stift er et stift i Svenska kyrkan i Sverige med Luleå som stiftsby. Det blev dannet i 1904 ved deling af Härnösands Stift, hvis nordlige del gik til det nyoprettede stift. I forbindelse med oprettelsen af Luleå Stift, og som en forudsætning for det, blev Kalmar Stift optaget i Växjö Stift i 1915. Luleå Stift er arealmæssigt Svenska kyrkans største, og omfatter Västerbottens og Norrbottens län. Siden dannelsen i 1904 er befolkningstallet blevet fordoblet til omkring 500.000 i 2004.

Luleå Stift består af 8 provstier der er opdelt i 68 sogne, fordelt på 63 pastorater.

Biskop siden 2002 er Hans Stiglund.

I stiftet bor der flere forskellige sprogminoriteter. Ud over svensk anvender stiftet også finsk, meänkieli og samisk.

De første tegn på kristen bebyggelse i det nuværende Luleå Stift går tilbage til år 1314. På det tidspunkt nævnes Ume og Bygde sogne som de nordligste i Uppsala Stift. Tretten år senere nævnes også Skellefte sogn. Siden tilkom også Pite og Lule sogn. I 1400-tallet dannes Torne og Kalix sogne.

Ekstern henvisning 

 Luleå stifts hjemmeside

Stifter i Svenska kyrkan
Västerbottens län
Norrbottens län
Etableret i 1904
Bärenstein (Erzgebirge)

Bärenstein er en kommune i de øvre Erzgebirge, som efter Kreisreformen i 2008, en del af Erzgebirgskreis i den tyske delstat Sachsen. Tidligere var den en del af den daværende i landkreis Annaberg. Bärenstein opstod omkring 1500, og omtales 1525 som  Pernstein. 1548 blev den et retssted under Annaberg. Bärenstein har et administrationssamarbejde med Königswalde.

Kommunen ligger i 710 meters højde langs den tysk-tjekkiske grænse i dalen til floden Pöhlbach, der via Zschopau og Freiberger Mulde, løber ud i Elben.
2 km nord for byen Bärenstein ligger det 898 m høje basaltbjerg Bärenstein med et udsigtsårn på toppen.

Nabokommuner 
Nabokommuner er mod nord Königswalde, mod vest Sehmatal og mod syd Oberwiesenthal. Mod øst ligger den tjekkiske by Vejprty (Weipert).

Landsbyer 

Landsbyer i Bärenstein:
 Bärenstein,
 Stahlberg,
 Kühberg
 Niederschlag.
Skara Stift

Skara Stift er et stift i Svenska kyrkan. Det er Sveriges ældste stift, grundlagt under Olof Skötkonung i 1000-tallet. Stiftsby er Skara i Västergötland.

Ved grundlæggelsen omfattede stiftet i hvert fald formelt hele Götaland, indtil Linköpings Stift grundlæggelse i begyndelsen af 1100-tallet. Senere i middelalderen frem til stormagtstiden omfattede stiftet hele Västergötland, Dalsland og Värmland – inden oprettelsen af Göteborg og Karlstads stifter.

Skara Stift er inddelt i 11 provstier og 178 sogne. Erik Aurelius er siden den 29. august 2004 biskop i stiftet.

Stiftets delinger efter reformationen

Delingen af stiftet i 1580 (samt grænseændringen i 1658) 
Karlstads Stifts oprettelse skete, fordi hertug Karl, der blandt andre havde Värmland og Vadsbo herred som hertugdømme, ville udskille sin del af Skara Stift som et selvstændigt kirkeligt område. Derfor oprettedes i 1580 Mariestads superintendentur. I 1658 flyttedes superintendenturen til Karlstad og samtidig fik dette stift (superintendentur) nye grænser. Som tidligere omfattede det Värmland, men Vadsbo herred gik tilbage til Skara Stift og blev erstattet af Dalsland.

Oprettelsen af Göteborgs Stift i 1620 (samt grænseændringen i 1658) 
I 1620 oprettedes Göteborgs Stift eller superintendentur, og et stort antal sogne i det vestlige og sydlige Västergötland blev overført til det nye stift fra Skara Stift. I 1658 kom dog en del tilbage til Skara Stift, og i stedet blev Halland og det sydlige Bohuslän en del af Göteborgs Stift, efter områderne samme år overgået til Sverige fra Danmark. Derfor hører i dag Kind, Mark, Sävedal, Askim, Östra Hising, Bollebygd, Vättle og Ale herreder i Västergötland til Göteborgs Stift og ikke til Skara Stift.

Skara Stifts område i dag 
I dag omfatter stiftet det tidligere Skaraborgs län (også de nuværende dele af Jönköpings län) samt herrederne Väne, Bjärke, Kulling, Gäsene, Veden, Ås og Redväg fra det tidligere Älvsborgs län, samt større dele af Mo herred i det tidligere ikke-udvidede Jönköpings län. Denne del af Mo herred var herredets oprindelige middelalderlige geografiske område, inden nogle yderliggende sogne blev føjet til i 1800-tallet.

Inddelingen, hvor store dele af det tidligere Älvsborgs läns västgötadel hører til Skara Stift, gør at også byerne Borås, Trollhättan og Vänersborg indgår i stiftet, hvilke ikke lå i Skaraborgs län.

I 1971 kom også Södra Råda sogn i Värmland til stiftet fra Karlstads Stift.

Referencer

Eksterne henvisninger 

 Skara stifts hjemmeside

Stifter i Svenska kyrkan
Västergötland
Stockholms Stift

Stockholms Stift er et stift i Svenska kyrkan i Sverige med Stockholm som stiftsby. Storkyrkan fungerer både som stiftets bispekirke og som en lokal sognekirke.

Inden dannelsen af stiftet i 1942 hørte dets nuværende sogne nord for Slussen til Uppsala Ærkestift, mens sognene syd for Slussen hørte til Strängnäs Stift. Stiftsgrænsen fulgte landskapsgrænsen mellem Södermanland og Uppland.

Konsistorium 
Før stiftsdannelsen havde Stockholms bys sogne dog et konsistorium, modsvarende domkapitlet i Uppsala Ærkestift. Konsistoriet var under ledelse af sognepræsten (kyrkoherden) ved Storkyrkan, som af den grund blev kaldt pastor primarius indtil 1989. Derefter kaldes Storkirkens sognepræst for domprovst.

Provstier 
Stiftet har 14 provstier (inklusive hoffets Hovkleresiet), der er opdelt i 70 sogne.

Bispeliste 

Lars Carlzon var pastor primarius I 1972-1979 og biskop i 1979-1984. 
Caroline Krook var domprovst i 1990-1998 og biskop i 1998-2009.

Ekstern henvisning 

 Svenska kyrkan: Stockholms Stift

Stifter i Svenska kyrkan
Stift
Strängnäs Stift

Strängnäs Stift er et stift i Svenska kyrkan i Sverige med Strängnäs som stiftsby. Det omfatter i dag de gamle landskaber Södermanland og Närke (bortset fra Nysunds församling) samt dele af Västmanland.

Strängnäs Stift blev grundlagt i 1000-tallet som missionsstift af missionæren Sankt Eskil i Eskilstuna. Sankt Eskil blev myrdet under en mission på helligstedet Strängnäs, hvilket ved hans død medførte, at stiftet blev flyttet dertil.

Strängnäs Stift er inddelt i 9 provstier, der består af 45 sogne og 9 flersognspastorater (bestående af 27 sogne); der er 385.730 medlemmer.

Biskop siden 2015 er Johan Dalman.

Kilder

Eksterne henvisninger 

 Strängnäs stifts hjemmeside

Stifter i Svenska kyrkan
Södermanland
Närke
Västerås Stift

Västerås Stift er et stift i Svenska kyrkan i Sverige, der omfatter de gamle landskaber Västmanland og Dalarna (bortset fra Hamra sogn i Orsa finnmark, der tilhører Uppsala Stift) samt nogle sogne i Uppland. Stiftets hovedkirke er Västerås Domkirke.

Stiftet blev dannet i begyndelsen af 1100-tallet. Før 1. januar 2007 bestod det af 12 provstier, 64 pastorater og 98 sogne. Siden er der sket en del ændringer i provsti- og pastoratinddelingen.

Biskop siden 2008 er Thomas Söderberg.

Eksterne henvisninger 

 Västerås stifts hjemmeside

Stifter i Svenska kyrkan
Västmanland
Dalarna
Visby Stift

Visby Stift er et stift i Svenska kyrkan i Sverige. Stiftet dækker øen Gotland, og har i dag 3 provstier inddelt i 64 sogne. Siden november 2002 har Svenska kyrkan i udlandet, med omkring 40 sogne, hørt under Visby Stift. Visby Stift var et dansk stift indtil Brømsebro-freden i 1645.

Biskop siden 2003 er Lennart Koskinen.

Historie 
Stiftet blev etableret i 1572. Oprettelsen af stiftet var en konsekvens af Stettin-freden, som afsluttede Den Nordiske Syvårskrig (1563-1570) mellem Danmark og Sverige. Før hørte øen Gotland i kirkelig henseende under Linköpings Stift. Fra begyndelsen og op til Gotlands svenske periode i 1772 bar stiftets overhoved titlen superintendent.

Billeder

Eksterne henvisninger 

 Visby stifts hjemmeside

Stifter i Svenska kyrkan
Tidligere stifter i Folkekirken
Gotland
Växjö Stift

Växjö Stift er et stift i Svenska kyrkan i Sverige med Växjö som stiftsby og Växjö Domkirke som stiftskirke.

Stiftet omfatter størstedelen af det gamle landskap Småland, bortset fra samtlige sogne i Västervik, Vimmerby, Hultsfred, Eksjö, Aneby og Tranås kommuner, samt sognene Kristdala og Misterhult i den nordlige del af Oskarshamns kommune, der alle tilhører Linköpings Stift. En mindre del af Jönköpings kommune (Norra Mo) samt Gislaveds kommune (Norra Hestra Stengårdshult, Norra Unnaryd, Öreryd og Valdshult) tilhører Skara Stift. I Växjö Stift indgår desuden øen Öland.

Frem til 1915 var det nuværende Växjö Stift delt i to, hvor omkring halvdelen af Kalmar län havde sit eget stift, Kalmar Stift. Kalmar Domkirke er formelt stadig domkirke.

Stiftet havde i 1995 omkring 600.000 indbyggere.

I 2003 have stiftet 16 provstier, 101 pastorater og 249 sogne.

Biskop siden 2006 er Sven Thidevall.

Eksterne henvisninger 

 Växjö stifts hjemmeside

Stifter i Svenska kyrkan
Småland
Kalmar Stift

Kalmar Stift var et stift i Svenska kyrkan i Sverige i årene 1603-1915, hvorefter det blev optaget i Växjö Stift. Nedlæggelsen skete efter krav fra Riksdagen for at kunne danne Luleå Stift. Lederen af Kalmar Stift fik i 1678 titel af biskop og kaldtes desuden superintendent.

Stiftet omfattede omkring halvdelen af Kalmar län, og bestod af de nuværende provstier Norra Möre, Södra Möre (bortset fra Långasjö, Hälleberga og Algutsboda, som da tilhørte Konga hhv. Uppvidinge provstier i Växjö Stift), Stranda og Handbörd samt landskapet Öland.

I årene 1678-1680 indgik også det østlige Blekinge i stiftet. I nogle årtier i 1600-tallet hørte desuden den nordlige del af länet til Kalmar Stift, men den del blev snart overført til Linköpings Stift, som Kalmar Stift oprindelig havde tilhørt. Kalmar Stift havde ved sin nedlæggelse 45 pastorater og 70 sogne. Stiftsby var Kalmar, der formelt stadig har en domkirke, Kalmar Domkirke.

Allerede i 1901 besluttede man nedlæggelsen af Kalmar Stift. Såfremt biskoppen i Växjö Stift (N.J.O.H. Lindström) døde før biskoppen i Kalmar Stift (Henry William Tottie), ville Tottie automatisk blive biskop i Växjö Stift og var forpligtet til at flytte til Växjö. Døde Tottie derimod før Lindström, skulle stiftssammenlægningen ske ved at Lindström overtog forpligtelserne over det udvidede stift og selv forblev i Växjö. Tottie døde i 1913 og Lindström først i 1916.

Referencer 

Stifter i Svenska kyrkan
Etableret i 1603
Ophørt i 1915
Kalmar Domkirke

Kalmar Domkirke ligger i Kalmar i Sverige og er sognekirke i Kalmar domkyrkoförsamling i Småland. Den hører under Växjö Stift, da Kalmar Stift ophørte i 1915, men kirken har efter stiftssammenlægningen fortsat status som domkirke.

Kirkebygningen 
Kirken blev tegnet af Nicodemus Tessin d.æ. Byggeriet begyndte i 1660, og kirken stod færdig omkring år 1700. Tessin kan i udformningen af den ydre arkitektur have været inspireret af Il Gesù i Rom.

Et omfattende restaureringsarbejde er i gang. Det udvendige arbejde er afsluttet med et nyt kobbertag og åbning af vinduer, der blev fjernet i begyndelsen af 1900-tallet. De gamle vinduer var dog bevaret og blev genanvendt ved restaureringen. Der mangler indvendigt restaureringsarbejde.

Ekstern henvisning 
 Domkirkens hjemmeside

Domkirker i Sverige
Domkirke
Bygninger, konstruktioner og anlæg i Kalmar län
Tekken 6

er et spil til Playstation 3 og Xbox 360.

Historie 
Selvom historien for Tekken 6 ikke er blevet oversat endnu, fan-baseret oversættelser og spil trailers har afsløret at Jin Kazama var vinderen af The King of Iron Fist Tournament 5, og for en ukendt grund havde begyndt at bruge Mishima Zaibatsu for verdensherredømmet, ved at lave krig mellem nogle nationer og selv rumkolonier indtil hele verdenen var i krig.

I mellemtiden, har Kazuya Mishima fundet frem til afdelingen af G Corporation der prøvede på at dræbe ham, og han tager hævn ved at dræbe dem alle. Kazuya tager så kontrol af G Corporation og bruger det som den eneste kraft i verden til at stoppe Mishima Zaibatsu. Ved denne tid, ser verden G Corporation som deres eneste håb og Kazuya er set som en helt, selvom hans rigtige interesser er at dræbe Jin og stjæle hans del af Devil Gene'et til selv at havde verdensherredømmet. Ved at bruge G Corporation's nye popularitet to hans plan, putter Kazuya en løsesum på Jin, død eller levende. Og som det ikke var nok, er Heihachi Mishima syg efter af genvinde hans Zaibatsu, fordi han havde været bevidstløs gennem The King of Iron Fist Tournament 5. Jin, der havde fundet ud af det, annoncerer The King of Iron Fist Tournament 6 til at gøre det af med Kazuya og hans andre fjender en gang for alle.

Tekken 6: Bloodline Rebellion 
I September 2008 blev der annoceret, at Tekken 6 vil få en fortsættelse lide ligesom Tekken 5 – Tekken 5: Dark Resurrection, der vil få to nye figurer, Alisa Bosconovitch og Lars Alexandersson, kaldt Tekken 6: Bloodline Rebellion.

Figurer

Tilbagevendende figurer 
  Anna Williams
  Armor King
  Asuka Kazama
  Baek Doo San
  Bryan Fury
  Bruce Irvin
  Christie Monteiro
  Craig Marduk
  Devil Jin
  Eddy Gordo (Ekstra Kostume for Christie)
  Feng Wei
  Ganryu
  Heihachi Mishima
  Hwoarang
  Jin Kazama
  Julia Chang
  Lili
  Ling Xiaoyu
  King
  Kuma
  Kazuya Mishima
  Lee Chaolan
  Lei Wulong
  Marshall Law
  Mokujin
  Nina Williams
  Panda (Player 2 kostume for Kuma)
  Paul Phoenix
  Raven
  Roger Jr.
  Sergei Dragunov
  Steve Fox
  Wang Jinrei*
  Yoshimitsu

Nye figurer 
  Bob
  Jack-6 (Jack opgradering)
  Miguel Caballero Rojo
  Leo
  Zafina
  Nancy MIS47J (Bonus boss i arkade versionen)
  Azazel (ikke spilbar, boss)

Nye figurer til Tekken 6: Bloodline Rebellion
  Alisa Bosconovitch
  Lars Alexandersson

Referencer

Eksterne henvisninger 
 Tekkenpedia – Tekken 6
 Tekken Zaibatsu – Tekken 6

6
Computerspil fra 2009
PlayStation 3-spil
PlayStation Portable-spil
Xbox 360-spil
Tekken 4

Tekken 4 er et videospil i fighting-genren, der er udkommet i versioner til arcade og Playstation 2. Det er det fjerde spil i Tekken-hovedserien, og fortsætter historien fra Tekken 3.

Særtræk 
Tekken 4 introducerer en række nye tiltag til serien, heriblandt "story mode", replikker før og efter kampe og baner med vægge og højdeforskelle.

Story mode 
Udover den sædvanlige "arcade mode", byder Tekken 4 på "story mode", som indledes med en illustreret og indtalt præsentation af den valgte figur og vedkommendes motiver for at deltage i "The King of Iron Fist Tournament 4" – historiens omdrejningspunkt. Gennemførsel af "story mode" belønnes med en animeret sekvens, der omhandler den valgte figur, præcis som i "arcade mode" i de tidligere spil i serien.

Ikke alle figurer går den samme vej gennem turneringen i "story mode", og valget af figur påvirker i flere tilfælde hvem, man skal kæmpe imod på de sidste baner.

Replikker 

Som noget nyt i serien, har næsten alle figurer indtalte replikker, som de indleder og afslutter kampene med. De fleste figurer taler deres modersmål, dog begrænset til japansk, engelsk og koreansk.

Kæmpere 
Tekken 4 indeholder 19 unikke figurer, hvoraf 10 er tilgængelige fra spillets start; resten kan låses op ved at gennemføre spillet i single player. Tre nye figurer – Steve Fox, Craig Marduk og Christie Montiero (hvoraf de to første er helt nye, mens Christie bygger videre på Eddy fra det forrige spil) – er tilgængelige med det samme, sammen med Kazuya Mishima – hovedpersonen fra det første Tekken – som var fraværende i forgængeren. Jin Kazama, som har den mest fremtrædende position på spillets forside, er først tilgængelig efter en enkelt gennemførsel af single player.

Tilbagevendende figurer 
  Bryan Fury*
  Eddy Gordo* (Ekstra Kostume for Christie)
  Heihachi Mishima*
  Hwoarang
  Jin Kazama*
  Julia Chang*
  Ling Xiaoyu
  King II 
  Kuma Jr.*
  Kazuya Mishima
  Lee Chaolan*
  Lei Wulong*
  Marshall Law
  Nina Williams*
  Panda* (Player 2 kostume for Kuma)
  Paul Phoenix
  Yosimitsu

Nye figurer 
  Christie Monteiro
  Craig Marduk
  Combot*
  Miharu Hirano* (Ekstra Kostume for Xiaoyu)
  Steve Fox
  (Kinesisk efter fødslen) Violet* ''(Ekstra Kostume for Lee)

* ikke spilbar fra starten

Eksterne henvisninger 
 

4
Computerspil fra 2002
Arkadespil
PlayStation 2-spil
Tekken 2

er det andet spil i Tekken-serien.

Tilbagevendende figurer 

  Heihachi Mishima
  King
  Marshall Law
  Michelle Chang
  Nina Williams
  Paul Phoenix
  Youshimitsu
  Anna Williams*
  Armor King*
  Devil Kazuya* (Ekstra Kostume for Angel)
  Ganryu*
  Kazuya Mishima*
  Kuma*
  Kunimitsu*
  Lee Chaolan*
  Prototype Jack*
  Wang Jinrei*

Nye figurer 
  Jack-2
  Jun Kazama
  Lei Wulong
  Alex*
  Angel*
  Baek Doo San*
  Bruce Irvin*
  Roger* (Ekstra Kostume for Alex)

* ikke spilbar fra starten

Eksterne henvisninger 
 

2
Computerspil fra 1995
Arkadespil
PlayStation-spil
Folkerepublikken Kinas forfatning

Folkerepublikken Kinas forfatning er den vigtigste lov i Folkerepublikken Kina. Den nuværende version blev vedtaget af Den Nationale Folkekongres den 4. december 1982 med ændringer i 1988, 1993, 1999, og 2004. De tre tidligere udgaver fra 1954, 1975, og 1978 blev annulleret. Forfatningen består af fem dele: et forord, grundlæggende principper, grundlæggende rettigheder og pligter, statens opbygning og Folkerepublikken Kinas flag og Folkerepublikken Kinas nationalvåben.

Forfatningen er opbygget på næsten samme måde som Sovjetunionens forfatning fra 1936 men med væsentlige forskelle fx gav den sovjetiske forfatning en provins ret til at løsrive sig fra unionen mens løsrivelse er forbudt i den kinesiske.

Kilde 
 Engelsk oversættelse af forfatningen på wikisource 

Kinas love
Grundlove